《次韵李商隐无题 其二》
明代·童轩

梦断行云会晤难，翠壶银箭漏初残。小衾捲绣香犹在，团扇题情墨未乾。

满院落花春事晚，一庭芳草雨声寒。机中几字回文锦，安得夫君一笑看。

作者简介：（1425—1498） 明江西鄱阳人，字士昂。工书能诗。景泰二年进士。授南京吏科给事中。成化时，以户科都给事中入川镇压赵铎起事，还言欲息盗贼必先去贪官、均科差。累进右副都御史提督松潘军务。弘治中官至南京礼部尚书。有《清风亭稿》、《枕肱集》、《梦征录》。